Staan jy graag voor die spieël en verbeel jou jou haarborsel is ’n mikrofoon en jy sing voor duisende? Of is dans of kletsrym jou passie. Dalk droom jy oor jou eerste digbundel of roman in druk. Hoe ook al, drome kan waar word, solank ’n mens nooit ophou droom nie.
Verlede jaar se wenner van #droomgroot17, Ashaan Arries, het met sy kletsrym-inskrywing bewys dat drome waar kan word, afgesien van ’n mens se omstandighede … solank jy nooit ophou droom nie. Ashaan het sy wengeld gebruik om basiese toerusting aan te koop om hom te help om sy kletsrymliedjies te skryf en op te neem. Hy is boonop ook deur HemelBesem onder die vlerk geneem.